Lamun piirikunta

**Lamun piirikunta** () on Kenian aluehallinnon ylimmän tason alue, yksi maan 47 piirikunnasta. Piirikunnan pinta-ala on 6&nbsp;607,0 neliökilometriä (toisen lähteen mukaan 6&nbsp;474,7 km²) ja väkiluku on 143&nbsp;920 asukasta (VL2019). Piirikunta on asukasmäärältään Kenian vähäväkisin. 

Piirikunta sijaitsee Intian valtameren rannalla; meri muodostaa piirikunnan itärajan. Rantaviivaa on yhteensä 130 kilometriä. Lounaassa naapurina on Tanajoen ja pohjoisessa Garissan piirikunta. Koillisessa piirikunta hipaisee Somaliaa. Piirikunta käsittää mantereisen osan ja yli 65 saarta, jotka muodostavat Lamun saariston. Piirikunnan korkein kohta on 100 metriä merenpinnan yläpuolella.

Paikallisemmalla tasolla piirikunta jakautuu kahteen osa-alueeseen (sub-county), jotka ovat samalla Kenian kansalliskokouksen (alahuoneen) vaalien äänestysalueita (constituences); molemmista osa-alueista valitaan edustaja Kenian parlamenttiin. Osa-alueet voidaan jakaa edelleen kymmeneen pienempään hallinnolliseen alueeseen (wards).

Piirikunnan hallintokeskus on Lamun kaupunki (25&nbsp;385 as., VL2019), joka sijaitsee Lamun saarella. Lamun kaupunki on Itä-Afrikan vanhin ja parhaiten säilynyt swahililainen asutuskeskus, jossa perinteiset toiminnot ovat säilyneet. Se on rakennettu korallikivestä ja mangrovepuusta. Kaupunki on kultturin keskittymä, joka historia ja sosiokulttuuriset perinteet tunnetaan. Tunnetuimpiin rakennuksiin lukeutuvat Lamun museo, Lamun linnoitus, Swahilitalo, ja saksalainen postitoimisto. Kaupungissa järjestetään aasikilpailuja kultturifestivaalien aikana. Vene ovat keskeisin kulkuväline.

Kalastus, turismi ja maatalous ovat piirikunnan pääelinkeinot. Lamussa noin 70 prosenttia paikallisista asukkaista on saanut toimeentuloaan perinteisestä, pienimuotosesta kalastamisesta. Lamun vanha kaupunki valittiin Unescon maailmanperintöluetteloon vuonna 2001. Turismi on kuitenkin taantunut levottomuuksisien vuoksi. Mangroven vienti, kauppa, perinteiset merelliset työt ja perinteinen puunkaiverrus ovat tuoneet toimeentuloa. Toimeentuloa tarjoavat myös karjankasvatus, kiven louhinta ja käsityöt kuten perinteinen kirjonta ja swahililaisten hattujen valmistus.


Kart over Lamu.jpg|Kartta Lamun kaupungin ympäristöstä - Lamun ja Mandan saarista.
Above view of the town of Lamu.jpg|Lamun kaupunkia Intian valtameren rannalla (ilmakuva).
Bord de mer de Lamu.JPG|Rantanäkymä.
Banaa selling at lamu island.jpg|Saha ja parrujen kauppapaikka rannalla.
Lamu 23 BG 648.jpg|Torikauppaa.
Domino game at Lamu, Kenya.jpg|Dominon pelaamista.
Donkey Loaded.jpg|Aasit toimivat kuormajuhtina.
Shela fort - panoramio.jpg|Lamun linnoitus.
Friday Sermon in Masjid Raudhwa, Lamu.jpg|Perjantain jumalanpalvelus Raudhwan moskeijassa.
Kenya, Lamu Island, Matondoni.jpg|Matodonin kylä on yksi neljästä Lamun saaren asutuskeskittymästä.
Manda 23 Ras Kitau 77.jpg|Mandan saaren rantaa.
Manda 23 BGeit 211.jpg|Vuohien kasvatusta Mandan saarella.
Panoramaansicht von Manda Island in Kenia.jpg|Mandan saaren rantanäkymä.
Old mosque pate.jpg|Paten saaren vanha moskeija.
Siyu Fort, Pate Island.jpg|Siyn linnoitus Paten saarella.


## Lamun satama ja liikennekäytävä

Lamun piirikunta on keskeisessä asemassa osin kiinalaisvoimin rakennettavassa megaprojektiksi luonnehditussa, 25 miljardin dollarin laajuiseksi arvioidussa logistisessa hankkeessa, joka tunnetaan nimellä LAPSSET () tai Lamun käytävä. Tämän osana on rakennettu Kenian toinen syväsatama eli Lamun satama, ja rakenteilla tai suunniteltavana on laaja, Etelä-Sudaniin ja Etiopiaan ulottuva standardilevyinen rautatieyhteys ja maantieväylästö niitä tukevine lentokenttineen, 700 MW:n vesivoimaloineen, lomakylineen sekä öljyn siirtoputkistoineen. Ensimmäiset laiturit Lamun satamasta on jo otettu käyttöön (1/2024). Hankkeeseen kuuluu myös 2&nbsp;500 kilometrin valtatieosuuden ja 3&nbsp;000 kilometriä pitkän standardilevyisen rautatieverkoston rakentaminen Etelä-Sudanin Jubaan ja Etiopian Addis Abebaan; osa valtatieyhteyksistä on jo rakennettu kesään 2025 mennessä.

Kriittisissä puheenvuoroissa hanke on saanut myös arvostelua ja kunnianhimoisen suurhankkeen realistisuutta on kyselty. Esimerkiksi Lamun sataman suunnitelluista 32 laiturista vasta kolme oli valmistunut. Hanketta arvioineen tilintarkastajan mukaan Lamun väylän logistisesti keskeiset valtatiehankkeet olivat kesällä 2024 myöhässä ja hankkeen vastuut epäselviä. Toinen arvijoija totesi "Ei ole kunnon teitä, ei ole rautatietä, ei ole siirtoputkea. Joten tämä (hanke) on valkoinen norsu." Vuosina 2021–2024 vain kaksi kansainvälisen liikenteen konttilaivaa kiinnittyi Lamyn sataman laitureihin. Teollisuuden kuljetusten sijaan satamaa oli käytetty lähinnä karjan kuljettamiseksi Keniasta Omaniin. Hankkeen turvallisuus on herättänyt huolta muun muassa somalilaisen, sotilaallisesti toimivan Al-Shabaab -oppositioryhmittymän useiden hyökkäysten ja läheisyyden vuoksi. Nämä hyökkäykset ovat heikentäneet sijoittajienkin luottamusta. Esimerkiksi tammikuussa 2023 järjestö hyökkäsi rakentajien autosaattuetta vastaan tappaen kuusi ihmistä ja vaurioittaen kolmea ajoneuvoa. Paikallisten kalastajien yhteisö oli jo aiemmin arvostellut satamahanketta. Oikeus tuomitsi päätäessään kalastajille maksettavista haittakorvauksista, että sataman rakentamisessa paikallisia yhteisöjä ei oltu kuultu eikä tietoa oltu jaettu julkisesti; myös oikeutta puhtaaseen ja terveeseen ympäristön ja kulttuuriin oli hankkeessa rikottu. Oikeuden mukaan myöskään Lamun piirikuntaa ei oltu pyydetty mukaan sataman suunnitteluun tai toteuttamiseen.

## Lähteet

## Aiheesta muualla

* How a $25 Billion Corridor Could Change Africa Forever (2025)  (youtube.com)